
REZUMAT 


La casa di peste drum este, poate, cea mai emblematică lucrare corală a lui Tudor Jarda, fiind 
prima compoziţie din cele 10 colinde pentru cor mixt, din volumul Coruri (1981). Dedicată 
maestrului Dorin Pop si corului Cappella Transylvanica, această lucrare face parte din 
repertoriul ansamblului de la editarea colecţiei, regăsindu-se totodată în repertoriul celor 
mai importante coruri clujene și transilvănene. Prezentul studiu își propune detalierea 
aspectelor de gramatică muzicală a lucrării corale La casa di peste drum, reliefând strânsa 
legătură dintre text și muzică, și implicaţiile ei în interpretarea corală. Analiza morfologică și 
sintactică evidenţiază, de asemenea, câteva caracteristici proprii scriiturii corale a lui Tudor 
Jarda. 

Cuvinte cheie: Cappella Transylvania, colinde, creaţie corală, modal, polifonic 


Lucrarea corală La casa di peste drum! este o colindă laică?, culeasă de însuși 
Tudor Jarda din zona Bistriţei, prelucrată și armonizată în cel mai elevat stil 
polifonic şi armonic modal. 


1 Tudor Jarda, Coruri, Editura Muzicală, București, 1981. 

2 Colinda este producţia muzicală a celui cel mai bogat obicei în creaţii literare și muzicale din 
repertoriul ciclului de iarnă. Colindatul este răspândit pe tot teritoriul ţării, fiind un obicei cu amplă 
desfășurare, un prilej cu care oamenii își urează un an îmbelșugat și fericit. Colindele se pot grupa în 

Sub aspect tematic, colinda face parte din cele adresate gospodarului, adică 
proprietarului casei la care se colindă. Textul păstrează întocmai dialectul 
transilvănean, cuvintele precum târnaț, vadră, colac fiind specifice acestei regiuni a 
ţării, iar gospodarul este numit gazdă. Dimensiunea colindei este de șapte strofe, 
primele cinci fiind cu refren, următoarele două fără refren. În varianta corală a 
maestrului Jarda, strofa a șasea este opţională, majoritatea interpretărilor omitând 
această strofă. Redăm în continuare textul colindei: 


1. La casa di peste drum, florile-n dalbe, 4. Scoală gazdă, dă-mi plăcintă, florile-n dalbe, 
Boii-s cu coarnile-ntoarse; Ca s-auzi colinda-n tindă. 
2. Scoală gazdă, dă-mi colacu, florile-n dalbe, 5. Că de-asară stăm pe-afară, florile-n dalbe, 
Ca s-auzi colinda-n prag. Că de-asară stăm pe-afară. 
3. Scoală gazdă, dă-mi cârnat, florile-n dalbe, (6. Scoală gazdă, dă-mi plăcintă 
S-auzi colinda-n târnat. Scoală gazdă, dă-mi slănină 
Scoală gazdă, dă-mi colacu'.) 


7. Scoală gazdă dă-mi plăcintă 
Ca s-auzi colindă-n tindă 
Că de-asară stăm pe-afară 

Recitativ: 

Să fiți gazdă sändtoas’, să plătiți colinda noast” 
C-un colac frumos de grâu şi c-o vadră de vin bun 
C-aşa-i datu’ la Crăciun 
Să cântăm, să colindăm şi gazdelor să-nchinăm 
tot în dalba sănătate. 

La mulți ani! 

Vină gazdă la corindă. 


Sub aspectul morfologic al lucrării corale constatăm că materialul sonor 
este format dintr-un pentacord eolian: 


O © as 


Colinda are două motive principale — fiecare dintre ele corespunzând unui 
vers — şi un refren, intercalat între cele două versuri, totalizând astfel trei motive, 
pe care se va baza întregul discurs muzical. 

Primul motiv are configuratie boltită, fiind construit pe tricordul la-si-do? si 
debutând cu un salt de terță mică, urmat de un mers treptat descendent. Ritmul 
este giusto silabic, acesta fiind sistemul ritmic specific colindei româneşti. 
Încadrarea în măsură a colindei originale generează un metrul eterogen, cele două 
măsuri de 2/4 intercalează o măsură de 3/8, conferind discursului muzical o 
simetrie subtilă, în pofida alternantei binar-ternar. 


două mari categorii: colinde religioase, cu texte privind istorisirea Nașterii Domnului, si colinde laice, 
a căror tematică este foarte diversificată. Tematica colindelor laice variază în funcţie de auditoriul căruia 
i se adresează: gospodarului, gospodinei, fetei, flăcăului, ciobanului, vânătorului, pescarului etc. Traian 
Mârza, Ileana Szenik, Curs de folclor muzical, vol. I, partea II, Conservatorul de Muzică Cluj-Napoca. 

Refrenul este construit dintr-un motiv cu profil melodic sinuos, ascendent- 
descendent-ascendent, pe tetracordul do?-fa?. Ritmul silabic, sincopat, este urmat de 
două grupuri de câte două optimi melismatice. Metrul este binar în ambele măsuri. 

Motivul al doilea are profil descendent, sunetele sale formând un 
pentacord cu cadență eoliană pe treapta I. Se observă simetria ritmică cu cea a 
primului vers. 

În ceea ce priveşte construcţia ritmică se poate observa o configurare 
eterogenă a motivelor ce poartă versurile, fiecare motiv având întinderea de trei 
măsuri, (2/4+3/8+3/4) faţă de configurarea omogenă (2/4+2/4) a refrenului, format 
din numai două măsuri. Simetria celor două versuri între care se intercalează 
refrenul conferă echilibru strofei muzicale. Metrul nu este constant, el se pliază pe 
prozodia textului, astfel sunt alternate măsurile de 2/4, 3/8, 3/4, pe întreaga durată 
a lucrării. Ritmul este giusto silabic, puţinele melisme sunt plasate în refren și ele au 
un rol ornamental. 

Din punct de vedere al elaborării compoziționale, se observă o tratare 
diferită a fiecărei strofe. (Mod de elaborare specific creaţiei corale multistrofice a lui 
Tudor Jarda). 

Tempoul este Allegretto, recitativul final fiind în tempo Vivo, recitativo. 
Dinamica este foarte bogată, acoperind o plajă largă, de la nuanțele cele mai fine de 
ppp până la ff. 

Primele două strofe sunt compuse omofonic, diferă doar armonizarea lor, 
au un număr identic de măsuri, fiecare câte 8 măsuri împărţite în 3+2+3. Ambele 
cadente sunt eoliene, eliptice de terță. 

Acompaniamentul primelor două strofe este bazat pe materialul sonor al 
pentacordului eolian pe care este construită colinda, disonantele de secundă nu au 
rolul de a tensiona discursul muzical, ele se datorează tratării liniare a vocilor 
interioare, și nu cer o rezolvare. Alterarea lui fa în măsura 7 se datorează inversării 
motivului 2 la vocea basului, prin mers contrar față de sopran. 

Textul strofei a doua impune nuanţa de forte, notat în partitură de către 
autor. Remarcăm valenţele expresive ale saltului de septimă mică la vocea de bas 
pe cuvântul dă-mi, redând întocmai dorința imperioasă a colindătorilor de a primi 
colacul de la gazdă. 

Exemplul 1: Tudor Jarda, La casa di peste drum, strofele I, II 


Strofa a treia este armonizată polifonic. Sopranul conduce melodia 
principală, tenorul tine un ison pe sunetul mi!, iar basul însoțește aceste două voci 
cu melodia motivului 2. Alto si tenorul la rândul lor vor intra cu melodia aceluiaşi 
motiv 2, dar de pe trepte diferite. Prima intrare a basului si intrarea alto-ului sunt 
pe treapta a V-a, intrarea tenorului si a doua intrare a basului vor fi de pe treapta I. 
Din cauza polifoniei, această strofă se extinde la un număr de douăsprezece 
măsuri, dintre care primele nouă sunt polifonice si ultimele trei omofonice. 
Cadenta se realizează pe secunda la-sol, sol fiind treapta a VII-a a eolianului, 
accentuându-se astfel caracterul modal. 


Scaa-ld gəz -dă, dd-mi cr = nf, 

T3 goz- dòi,  di-mi 

Exemplul 2: Tudor Jarda, La casa di peste drum, strofa a III-a 


Strofa a patra utilizează ca element de limbaj muzical poliritmia, procedeu 
folosit în aproape toate colindele acestei culegeri. Se creează o polifonie de 
omofonie între vocile de femei și cele de bărbaţi, dar şi o mixtură de la și mi eolian, 
perechile de voci evoluând în mers de cvartă paralelă. Sunetul si bemol introdus în 
vocea de tenor aduce o ușoară influență modală în modul acustic 1. Primul vers şi 
refrenul sunt tratate cu acest procedeu, în versul al doilea revenindu-se la 
omofonie. Momentul omofonic este realizat prin mersuri de cvinte paralele, fiecare 
dintre voci fiind tratată linear, astfel creându-se disonante care la final converg 
într-un acord de cvarte pe mi, restabilind consonanta. 

Exemplul 3: Tudor Jarda, La casa di peste drum, strofa a IV-a 


ă, dar sub aspect ritmic sunt realizate unele 


subliniind caracterul aleatoric al execuţiei acestui 


Strofa a cincea este omofonic 

Exemplul 4: Tudor Jarda, 

Începând cu strofa a sasea, care poate fi omisä, refrenul dispare, iar 
melodia capătă o altă configuratie. Sunt repetate câte trei versuri pe aceeași 
melodie, strofa a şasea folosind materialul muzical al motivului 2, iar strofa a 
şaptea folosind motivul 1, cele două strofe realizând un punct culminant omofonic, 
concluziv, după epuizarea tuturor repetitiilor celor două strofe. Strofa a șasea este 
cea mai tensionată strofă a lucrării. Din juxtapunerea cvintelor paralele pe scări 
tetracordice diferite rezultă mixturi de major-minor, false relații, adevărate 
clustere, discursul muzical limpezindu-se în următoarea strofă prin revenirea 
modului eolian. La sfârșitul strofei a VII-a se află punctul culminant realizat atât 
printr-un forte viguros, cât şi prin lărgirea duratelor, modificându-se structura 
ritmică, iar cadenta finală este așezată pe o coroană amplă. 


Exemplul 5: Tudor Jarda, La casa di peste drum, strofele VI, VI 


Recitativul debutează cu un dialog între vocile de femei si care se dezvoltă, 
adăugând treptat vocile bărbătești, într-un cluster final, întregind vocile 
ansamblului pe urarea finală La Mulţi Ani! Materialul sonor utilizat la partea de 
recitativ se poate sintetiza în două scări hexatonale și una pentatonală: 


4 i SI J 

c ste o o #o = o = o oto 
I. hexaton lidian pentaton dorian II hexaton cromatic 
Tot în dalba sănătate La Mulţi Ani 


Ceea ce este interesant la acest recitativ este dinamica. Cu adăugarea 
treptată a vocilor nuanța generală ar trebui să crească, ori Jarda a gradat în sens 
invers nuanțele, clusterul final fiind cerut în ppp. Clusterul are menirea de a imita 
înfrigurarea colindătorilor, care au îngheţat în fata casei gazdei, iar nuanțele din ce 
în ce mai mici ne dau senzaţia de depărtare continuă, creând un peisaj foarte 
plastic al colindătorilor, care pleacă de la casa gazdei la o altă casă în speranţa că 
colindul lor va găsi ascultare, disonantele folosite în discursul muzical amplificând 
această atmosferă de uşoară dezorganizare a colindătorilor. Recitativul, chiar dacă 
este notat, trebuie să respecte întocmai prozodia textului, astfel interpretarea nu va 
tine cont de notatie, ci de înțelesul si accentele prozodice ale textului. 

Ultimele trei măsuri ale recitativului sunt cele care vor respecta cel mai 
puţin notația muzicală a partiturii, stingându-se treptat în nuanţa de ppp, realizând 
totodată un rallentando. 

Finalul lucrării readuce Tempo I reluând motivul 1, cu textul „Vină gazdă 
la corindă” pentru a-i da lucrării un final diatonic. Din punct de vedere imagistic 
această revenire în final a motivului de început poate ilustra obiceiul colindatului. 
Ne putem imagina că ultimul vers este cântat deja la casa următoarei gazde, 
reluându-se ciclic colinda la fiecare casă a satului. 

În ceea ce priveşte observaţiile interpretativ-dirijorale putem afirma că 
ambitusul lucrării este unul redus, generat de ambitusul redus al colindei 

(pentacord), la! — mi, ultima notă fa? fiind notă de pasaj. Armonizarea fiind una 
liniară, fără salturi spectaculoase, fără modulatii, păstrând modul de bază, nici 
ambitusul vocilor corale nu necesită distanțe semnificative. 

Lucrare de o frumuseţe rară, compusă cu multă pricepere, dar si cu 
dragoste faţă de genul de colindă, La casa di peste drum poate fi inclusă ca piesă de 
rezistenţă în repertoriul oricărui cor profesionist sau al corurilor de amatori foarte 
bine pregătite. Ea poate sta la începutul concertului, ca piesă de debut, dar poate fi 
intercalată la fel de bine între alte lucrări aparținând creaţiei muzicale românești 
sau universale. 

În ciuda ambitusului său comod, nu foarte întins, această lucrare nu este 
recomandată oricărui cor de amatori, datorită dificultăților multiple de ordin 
metro-ritmic, melodic si interpretativ. Corurile de amatori pot întâmpina 
următoarele dificultăți în execuţia lucrării: decalaje ritmice şi metrice între 
diversele strofe provenite din nerespectarea individualitätii scriiturii fiecărei strofe, 
precum si intonatia precară datorită prezenţei semnificative a disonantelor de 
secundă pe parcursul lucrării. 

Din punct de vedere interpretativ, trebuie menţionată cerința de lejeritate 
în execuţie a corului, pentru a reda diferitele stări, şi realizarea unei palete 
dinamice bogate. În ceea ce priveşte tempoul lucrării, este de remarcat constanta 
agogică, creşterea tensiunii până la momentul recitativului, iar gradatia negativă a 
nuantelor din recitativ sporește continuu starea tensională. În partitură, finalul 
prevede Tempo I, dar apariţia temei principale la sfârșit dă totuși libertate 
dirijorului de a opta pentru diverse variante de interpretare. 

Lucrarea a fost dedicată maestrului Dorin Pop si corului Cappella 
Transylvanica, fiind prima lucrare din ciclul de 10 colinde publicate de compozitor. 
Ea a fost păstrată încă de la prima auditie în repertoriul corului, fiind una dintre 
lucrările de referință ale acestui cor. Nu cred că exagerăm dacă afirmăm că 
majoritatea corurilor clujene au în repertoriu această lucrare, alături de alte 
capodopere corale ale maestrului Tudor Jarda, ea fiind inclusă în repertoriile 
concursurilor corale ale liceelor de muzică, figurând de decenii bune în repertoriul 
cursului de Dirijat de la Academia Naţională de Muzică „Gheorghe Dima” din 
Cluj-Napoca. 

ANEXA 
Coperta volumului 

